A BIZOTTSÁG 357/2002/EK RENDELETE
(2002. február 26.)
az AKCS/TOT és az EK/TOT származó termékeknek minősülő cukor, valamint cukor és kakaó keverékek behozatali engedélyeinek kiadásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengerentúli országok és területek, valamint az Európai Közösségek közötti társulásról szóló, 2001. november 27-i 2001/822/EK tanácsi határozatra1 (tengerentúli társulási határozat),
tekintettel az AKCS/TOT, illetve EK/TOT vegyes származású cukor, illetve cukor és kakaó keverékekre vonatkozó behozatali engedélyek kiadásának részletes szabályairólszóló, 2001. január 31-i 192/2002/EK bizottsági rendeletre2 és különösen annak 6. cikke (3) bekezdésére,
mivel
(1) A 2002/822/EK határozat III. melléklete 6. cikkének (3) bekezdése a 17. árucsoportba, illetve az 1806 10 30, valamint az 1806 10 90 KN-kód alá tartozó termékek esetén - évi 28 000 tonna cukor mennyiség erejéig - lehetővé teszi az AKCS/EK-TOT vegyes származást.
(2) A 192/2002/EK rendeletnek megfelelően, a nemzeti hatóságokhoz kérelmek érkeztek a 2001/822/EK határozat szerint megengedett mennyiséget meghaladó teljes mennyiségre vonatkozóan, behozatali engedélyek kiadása iránt.
(3) A 192/2002/EK rendelet 6. cikke (3) bekezdése úgy rendelkezik, hogy amennyiben a behozatali engedély iránti kérelmekben szereplő éves mennyiség meghaladja a 28 000 tonnát, a Bizottságnak el kell fogadnia egy olyan rendeletet, amely meghatároz egy egységes csökkentési együtthatót, amelyet minden egyes benyújtott kérelem esetén alkalmazni kell, továbbá fel kell függeszteni a folyó évre vonatkozó újabb kérelmek benyújtását.
(4) Ezért tehát a Bizottságnak rögzítenie kell a csökkentési együtthatót a kiviteli engedélyek kiadásához, illetve a 2002. évre vonatkozóan fel kell függesztenie a további kérelmeket.
ELFOGADTA EZT A RENDELETET:
1. cikk
A 192/2002/EK rendelet 6. cikkének megfelelően 2002. február 14-ig benyújtott, 45 000 tonna teljes mennyiséget kitevő kérelmekre a behozatali engedélyeket az igényelt mennyiség 62,22222 %-ra kell kiállítani.
2. cikk
A 2002. évre a további kérelmeket fel kell függeszteni.
3. cikk
Ez a rendelet 2002. február 27-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. február 26-án.